cyanic-selkie/wikianc huggingface dataset:
ความหลากหลายทางชีวภาพในประเทศบราซิล
ความหลากหลายทางชีวภาพในประเทศบราซิล ประกอบด้วยสัตว์, เห็ดรา และพืช ที่เกิดขึ้นตามธรรมชาติในประเทศนี้ของทวีปอเมริกาใต้ โดยหลักแหล่งของพวกมันมีสภาพเป็นป่าดิบชื้นแอมะซอนถึง 60 เปอร์เซ็นต์ ซึ่งคิดเป็นสัดส่วนประมาณหนึ่งในสิบของสปีชีส์ทุกชนิดที่มีอยู่ในโลก นับได้ว่าประเทศบราซิล เป็นประเทศที่มีความหลากหลายทางชีวภาพที่ยิ่งใหญ่ที่สุดกว่าประเทศใด ๆ ในโลก โดยมีสายพันธุ์พืชซึ่งเป็นที่รู้จักราว 55,000 สปีชีส์, ปลาน้ำจืดราว 3,000 สปีชีส์ และสัตว์เลี้ยงลูกด้วยน้ำนมอีกกว่า 689 สปีชีส์ ประเทศนี้ยังได้รับการจัดให้อยู่ในอันดับสามของประเทศที่มีจำนวนสายพันธุ์สัตว์ปีกมากที่สุดถึง 1,832 สปีชีส์ และอยู่ในอันดับสองของประเทศที่มีสายพันธุ์สัตว์เลื้อยคลานมากที่สุดถึง 744 สปีชีส์ ส่วนจำนวนของสายพันธุ์เชื้อรายังไม่ทราบแน่ชัด แต่ก็ถือว่ามีเป็นจำนวนมหาศาล ประมาณสองในสามของสปีชีส์ทั้งหมดที่มีอยู่ทั่วโลกสามารถพบได้ในพื้นที่แบบร้อนชื้น ซึ่งมักจะเป็นประเทศกำลังพัฒนาดังเช่นประเทศบราซิล ทั้งนี้ ประเทศบราซิลเป็นประเทศที่มีสปีชีส์ของสิ่งมีชีวิตเฉพาะถิ่นมากที่สุดเป็นอันดับสองของโลก รองจากประเทศอินโดนีเซีย
คณะมนุษยศาสตร์และสังคมศาสตร์ มหาวิทยาลัยทักษิณ
คณะมนุษยศาสตร์และสังคมศาสตร์ มหาวิทยาลัยทักษิณ วิทยาเขตสงขลา ตั้งอยู่ที่ 140 หมู่ที่ 4 ถนนกาญจนวนิช ตำบลเขารูปช้าง อำเภอเมือง จังหวัดสงขลา
ประวัติ
ในช่วงปี พ.ศ. 2512 – 2516 ที่มหาวิทยาลัยทักษิณยังมีฐานะเป็นวิทยาเขตหนึ่งของวิทยาลัยวิชาการศึกษา มีชื่อเรียกว่า “วิทยาลัยวิชาการศึกษา สงขลา” คณะมนุษยศาสตร์และสังคมศาสตร์ในขณะนั้น มีชื่อเรียกว่า “คณะมนุษยธรรมศึกษาและสังคมศาสตร์”มีหลักสูตรที่เปิดสอนคือ กศ.บ.ภาษาอังกฤษ กศ.บ.ภาษาไทย (ร่วมกับคณะศึกษาศาสตร์) และในปี พ.ศ. 2516 ได้เปิดสอนหลักสูตร กศ.บ. สังคมศึกษา (ร่วมกับคณะศึกษาศาสตร์) เพิ่มขึ้นอีก 1 หลักสูตร
วันที่ 29 มิถุนายน พ.ศ. 2517 วิทยาลัยวิชาการศึกษา ซึ่งสังกัดกรมการฝึกหัดครู กระทรวงศึกษาธิการ ได้ยกฐานะเป็นมหาวิทยาลัยศรีนครินทรวิโรฒ สังกัดทบวงมหาวิทยาลัย และคณะวิชามนุษยธรรมศึกษาและสังคมศาสตร์ ถูกแบ่งส่วนราชการออกเป็น 2 คณะ คือคณะมนุษยศาสตร์ กับคณะสังคมศาสตร์ คณะมนุษยศาสตร์เปิดสอนหลักสูตร ศศ.บ. ภาษาไทย ในปี พ.ศ. 2517 ภาษาอังกฤษ ในปี พ.ศ. 2521 และคณะสังคมศาสตร์ เปิดสอนหลักสูตร ศศ.บ. ประวัติศาสตร์ ในปี พ.ศ. 2519 กศ.บ. ภูมิศาสตร์ ในปี พ.ศ. 2528
หลังจากนั้น มหาวิทยาลัยศรีนครินทรวิโรฒ สงขลา ได้มีการเปลี่ยนชื่อไปเป็น มหาวิทยาลัยศรีนครินทวิโรฒ ภาคใต้ เพราะมีภารกิจเพิ่มขึ้นทั้งจำนวนหลักสูตรและสถานที่ วันที่ 1 พฤศจิกายน 2539 มหาวิทยาลัยศรีนครินทรวิโรฒ ภาคใต้ ได้รับการยกฐานะเป็นมหาวิทยาลัยทักษิณ คณะมนุษยศาสตร์และคณะสังคมศาสตร์จึงถูกรวมภารกิจเข้าด้วยกันอีกครั้งหนึ่ง มีชื่อเรียกว่า “คณะมนุษยศาสตร์และสังคมศาสตร์”
คณะเทคโนโลยีและการพัฒนาชุมชน มหาวิทยาลัยทักษิณ
คณะเทคโนโลยีและการพัฒนาชุมชน มหาวิทยาลัยทักษิณ วิทยาเขตพัทลุง ที่ตั้ง 222 หมู่ที่ 2 ตำบลบ้านพร้าว อำเภอป่าพะยอม จังหวัดพัทลุง
ประวัติ
ต่อมาในปี พ.ศ. 2546 สภามหาวิทยาลัยได้แนะนำให้เปลี่ยนชื่อเป็น “โครงการจัดตั้งคณะเทคโนโลยีและการพัฒนาชุมชน” และให้จัดการเรียนการสอนบนปรัชญาที่ว่า “ยึดคนเป็นศูนย์กลาง สาขาวิชาต้องรับใช้คนและสังคม สร้างความเป็นเลิศทางวิชาการระดับสากล บนพื้นฐานของสังคมไทย” โดยในการจัดทำหลักสูตรต่างๆ ให้มีรายวิชาที่ประกอบด้วยความรู้พื้นฐานทางวิทยาศาสตร์ มนุษยศาสตร์และสังคมศาสตร์ และเศรษฐศาสตร์ เพื่อให้บัณฑิตเป็นผู้ที่มีความรอบรู้และรู้กว้าง และให้มีความรู้ ความชำนาญ และมีทักษะทางเทคโนโลยีที่เกี่ยวข้องกับสาขาที่ศึกษา รวมทั้งส่งเสริมความรู้ด้านการพัฒนา เพื่อให้คนมีจิตวิญญาณของการนำความรู้ต่างๆ ไปพัฒนา และการประชุมสภามหาวิทยาลัยครั้งที่ 4/2546 เมื่อวันที่ 2 สิงหาคม พ.ศ. 2546 มีมติให้เปลี่ยนจาก โครงการจัดตั้งฯ เป็น “คณะเทคโนโลยีและการพัฒนาชุมชน” และกำหนดแผนการเปิดหลักสูตรในระดับปริญญาตรีใน 2 กลุ่มสาขา คือ สาขาวิชาเทคโนโลยีการเกษตรและสาขาวิชาวิทยาศาสตร์และเทคโนโลยีอาหาร ซึ่งปีการศึกษา 2545 และปีการศึกษา 2546 คณะฯได้เปิดสอนระดับปริญญาตรี จำนวน 1 หลักสูตร คือ หลักสูตรเทคโนโลยีการผลิตสัตว์ ปีการศึกษา 2547 - ปัจจุบัน
คณะเทคโนโลยีและการพัฒนาชุมชน จัดการเรียนการสอนในระดับปริญญาตรี จำนวน 3 หลักสูตร คือ หลักสูตรเทคโนโลยีการผลิตสัตว์ หลักสูตรเทคโนโลยีการเกษตร และหลักสูตรวิทยาศาสตร์และเทคโนโลยีอาหาร
มิเชล โหย่ว
มิเชล โหย่ว ชูเค็ง (เกิด 6 สิงหาคม ค.ศ. 1962) มีชื่อจริงว่า โหย่ว ชูเค็ง หรือ หยาง จื่อฉยง ในภาษาจีนกลาง มีชื่อในการแสดงว่า มิเชล โหย่ว  เป็นนักแสดงหญิงชาวมาเลเซีย เข้าสู่วงการบันเทิงจากการเป็นผู้ชนะเลิศการประกวดมิสมาเลเซียเวิลด์ และเป็นตัวแทนของประเทศมาเลเซียในการเข้าประกวดมิสเวิลด์ ที่กรุงลอนดอน ประเทศอังกฤษ ในปี ค.ศ. 1983 จากนั้นเธอได้มีโอกาสแสดงภาพยนตร์ฮ่องกงจนมีชื่อเสียงในระดับนานาชาติโดยเฉพาะจากการแสดงบทโลดโผนและภาพยนตร์กำลังภายในที่ประสบความสำเร็จหลายเรื่องในยุคคริสต์ทศวรรษ 1990 เช่น โอ้โฮ!...ซือเจ๊ (1985), โคตรอันตราย...คู่คู่ (1986), ดุดุดุ (1987), แผนโหดเจ๊ดุ (1987), วิ่งสู้ฟัด 3 (1992), สวยประหาร (1993), วิ่งสู้ฟัด ตอน ซือเจ้ฟัดเอง (1993), หย่งชุน หมัดสั้นสะท้านบู๊ลิ้ม (1994) และ 3 พี่น้องตระกูลซ่ง (1997)
หลังจากมีชื่อเสียงในทวีปเอเชีย เธอก็ได้รับโอกาสในการแสดงภาพยนตร์ฮอลลีวูด โดยได้แสดงใน ภาพยนตร์ชุดเจมส์ บอนด์ ภาค 007 พยัคฆ์ร้ายไม่มีวันตาย (1997) และมีชื่อเสียงโด่งดังไปทั่วโลกจากเรื่อง พยัคฆ์ระห่ำ มังกรผยองโลก (2002) ที่ทำให้เธอได้รับการเสนอชื่อเข้าชิงรางวัลแบฟตาและรางวัลม้าทองคำ สาขานักแสดงนำหญิงยอดเยี่ยม รวมทั้งมีผลงานในภาพยนตร์ฮอลลีวูดเรื่องอื่นๆ เช่น นางโลม โลกจารึก (2005), ยุทธการสยบพระอาทิตย์ (2007), เดอะมัมมี่ 3 คืนชีพจักรพรรดิมังกร (2008), มอร์แกน ยีนส์มรณะ (2016), เหลี่ยมโบตั๋น (2018), ชาง-ชี กับตำนานลับเท็นริงส์ (2021), โรงเรียนแห่งความดีและความชั่ว (2022) และประสบความสำเร็จอย่างมากกับบทบาทการแสดงในภาพยนตร์เรื่อง ซือเจ๊ทะลุมัลติเวิร์ส (2022) ที่ทำให้เธอได้รับรางวัลออสการ์ สาขานักแสดงนำหญิงยอดเยี่ยม ในงานประกาศผลรางวัลออสการ์ ครั้งที่ 95 โดยเธอได้รับการบันทึกว่าเป็นนักแสดงชาวเอเชียตะวันออกเฉียงใต้คนแรกที่ได้รับรางวัลออสการ์ในสาขานี้และเป็นชาวมาเลเซียคนแรกที่ได้รับรางวัลออสการ์   นอกจากนี้จากบทบาทดังกล่าวยังทำให้เธอได้รับรางวัลลูกโลกทองคำ, รางวัลแซกอวอร์ดส์และอินดิเพนเดนต์สปิริตอะวอดส์ สาขานักแสดงนำหญิงยอดเยี่ยม รวมถึงได้รับการเสนอชื่อให้เข้าชิงรางวัลแบฟตา
ชื่อเธอ Yeoh Choo-Kheng นั้นมาจากการถอดชื่อจีน 杨紫琼 ตามเสียงภาษาจีนฮกเกี้ยน อ่านตามภาษาจีนฮกเกี้ยนว่า "เอีย จู๊ขิง" (เป่อ่วยยี: Iôⁿ Chú-khêng, IPA: /iɔ̃³³ t͡su⁴⁴ kʰiɪŋ²⁴/)
ประวัติ
มิเชล โหย่ว เกิดเมื่อวันที่ 6 สิงหาคม ค.ศ. 1962 ในเมืองอีโปะฮ์ รัฐเประ สหพันธรัฐมาลายา (ปัจจุบันคือประเทศมาเลเซีย) มีชื่อจริงว่า โหย่ว ชูเค็ง หรือ หยาง จื่อฉยง ตามสำเนียงจีนกลาง เป็นชาวมาเลเซียเชื้อสายจีน โดยครอบครัวเป็นชาวฮกเกี้ยนและชาวกวางตุ้ง บิดาชื่อ โหย่ว เคียนเต๊ก หรือ หยาง เจี้ยนเต๋อ (สำเนียงจีนกลาง) และมารดาชื่อ เจเนต โหย่ว หรือ ถัน ฮุ้ยเจิน บิดาเป็นนักกฏหมายและเป็นนักการเมืองของพรรคสมาคมชาวมาเลเซียเชื้อสายจีน (Malaysian Chinese Association หรือ MCA) ซึ่งเธอเป็นบุตรคนสุดท้องในพี่น้องทั้งหมด 3 คน เติบโตขึ้นมาด้วยการพูดภาษามลายูและภาษาอังกฤษเป็นหลัก โดยเธอเริ่มมาเรียนรู้ภาษาจีนกวางตุ้งและภาษาจีนกลางเมื่อเริ่มเป็นนักแสดงแล้ว
เธอชื่นชอบการเต้นมาตั้งแต่เด็ก โดยเริ่มเรียนบัลเลต์ตั้งแต่อายุ 4 ขวบ และเข้ารับการศึกษาในชั้นประถมที่โรงเรียนเมนคอนแวนต์ อีโปะฮ์ ซึ่งเป็นโรงเรียนหญิงล้วน ก่อนที่จะย้ายตามครอบครัวไปใช้ชีวิตที่ประเทศอังกฤษเมื่ออายุได้ 15 ปี และเข้าเรียนในโรงเรียนประจำหญิงล้วน จากนั้นเธอได้เข้าเรียนที่ราชบัณฑิตยสถานนาฏศิลป์ กรุงลอนดอน เอกวิชาบัลเลต์ อย่างไรก็ตามเธอต้องหยุดการเป็นนักบัลเลต์มืออาชีพไว้เนื่องจากได้รับบาดเจ็บที่กระดูกสันหลัง เธอจึงเปลี่ยนไปให้ความสนใจกับการออกแบบท่าเต้นและศิลปะด้านอื่น เธอจบการศึกษาระดับปริญญาตรีศิลปศาสตรบัณฑิต สาขานฤมิตศิลป์ จากวิทยาลัยครูว์แอนด์อัลเซเจอร์ ที่มณฑลเชชเชอร์ (ต่อมาวิทยาลัยดังกล่าวถูกรวมเป็นวิทยาเขตหนึ่งของมหาวิทยาลัยนครแมนเชสเตอร์)
อาชีพ
จากการได้ตำแหน่งนางงามของประเทศมาเลเซียและได้เป็นตัวแทนไปประกวดมิสเวิลด์ ที่ลอนดอน ทำให้เธอได้รับความสนใจและมีผลงานทางโทรทัศน์เป็นครั้งแรกในปี 1984 ด้วยการได้แสดงโฆษณานาฬิกายี่ห้อ กี ลาร็อช ที่ออกอากาศทางโทรทัศน์ โดยเป็นการร่วมถ่ายโฆษณาร่วมกับเฉินหลงและโจว เหวินฟะ จากนั้นเธอได้เซ็นสัญญาแสดงภาพยนตร์กับค่าย ดีแอนด์บี ฟีลม์ ของฮ่องกง โดยมีชื่อในการแสดงช่วงแรกว่า "มิเชล ข่าน" และมีผลงานภาพยนตร์เรื่องแรกในฐานะนักแสดงสมทบคือ คู่ซ่าส์จอมแสบ (1984) ที่แสดงนำแสดงโดย หลิน จื่อเสียง และหง จินเป่า
ราชินีนักบู๊
หลังจากได้แสดงภาพยนตร์เรื่องแรก เธอก็ได้ปรากฏตัวในฐานะนักแสดงรับเชิญในเรื่องภาพยนตร์เรื่อง ขอน่า อย่าซ่าส์ (1985) ที่นำแสดงโดยเฉินหลง, หง จินเป่า และ หยวน เปียว ต่อมาเธอได้รับบทนักแสดงนำเป็นครั้งแรกในภาพยนตร์แอคชันเรื่อง โอ้โฮ!...ซือเจ๊ (1985) ซึ่งเธอรับบทเป็น "สารวัตรอู๋" ตำรวจสายสืบหญิง โดยแสดงร่วมกับ ซินเธีย ร็อทร็อก และ ฉีเคอะ ซึ่งบทดังกล่าวถือเป็นบทบาทที่สร้างชื่อให้เธอเป็นที่รู้จักในวงการภาพยนตร์ฮ่องกง โดยตัวภาพยนตร์ประสบความสำเร็จทำรายได้มากกว่า 10 ล้านดอลลาร์ฮ่องกง ส่งผลให้เธอได้รับการเสนอชื่อให้เข้าชิงรางวัลภาพยนตร์ฮ่องกง สาขานักแสดงหน้าใหม่ยอดเยี่ยม
ในปี 1986 เธอยังคงได้รับบทนำในภาพยนตร์เรื่อง โคตรอันตราย..คู่คู่ โดยรับบทเป็น "สารวัตรมิเชลล์" ตำรวจหญิงที่เชี่ยวชาญด้านกังฟู แสดงร่วมกับ ฮิโรยูกิ ซานาดะ และ ไมเคิล หว่อง, Magnificent Warriors ดุ ดุ ดุ หรือ โอ้โห..ซือเจ๊ 2 รับบทนักผจญภัยต่อกรกับกองทัพญี่ปุ่นช่วงทศวรรษที่ 1930s จากบทบาทการแสดงบทบู๊ที่โดดเด่น  ได้ฉายาว่า ราชินีนักบู๊ และซือเจ๊
หลังจากแต่งงานโหย่วได้งดการแสดง ก่อนจะกลับมาแสดงภาพยนตร์อีกครั้งในปี พ.ศ. 2535 และประสบความสำเร็จสูงในภาพยนตร์ตำรวจชุดอย่าง วิ่งสู้ฟัด 3 รับบทตำรวจสาวจากจีนแผ่นดินใหญ่ที่มาร่วมภารกิจกับตำรวจจากฮ่องกง ที่รับบทโดย เฉินหลง ซึ่งได้มาถ่ายทำที่ประเทศมาเลเซียบ้านเกิดของเธอด้วย ทำให้ชื่อเสียงของเธอดังไปทั่วโลก เป็นหนึ่งในนักแสดงหญิงที่พูดภาษาจีนที่มีรายได้สูงสุดของโลก เป็นหนึ่งในดารานำหญิงเพียงคนเดียวที่เฉินหลงยินยอมให้แสดงบทเสี่ยงภัย โดยเฉพาะฉากเสี่ยงตายบนรถไฟเป็นฉากที่คนดูจดจำ ภาพยนตร์เรื่องนี้ก็ได้มีโอกาสไปฉายที่สหรัฐอเมริกาในปี พ.ศ. 2539 ในชื่อ Supercop
จากนั้น ได้มีงานแสดงเข้ามาอย่างต่อเนื่อง ส่วนใหญ่แล้วเป็นแนวแอกชันและแนวกำลังภายใน เรื่องที่โดดเด่นได้แก่ The Heroic Trio สวยประหาร และ Executioners : สวยประหาร 2 ภาพยนตร์ที่รวมนางเอกฮ่องกงแห่งยุค ร่วมกับ เหมย ยั่นฟาง และ จางม่านอวี้, Butterfly and Sword กระบี่ผีเสื้อบารมีสะท้านภพ ภาพยนตร์กำลังภายใน ร่วมกับ เหลียงเฉาเหว่ย เจินจื่อตัน หลินจื้ออิ่ง และหวังจู่เสียน, Tai Chi Master : มังกรไท้เก็ก คนไม่ยอมคน ภาพยนตร์กังฟูร่วมกับ หลี่ เหลียนเจี๋ย, ภาคแยกของวิ่งสู้ฟัด 3 คือ Supercop 2 วิ่งสู้ฟัด ตอน ซือเจ้ฟัดเอง โดยมีตัวละครของเธอเป็นตัวละครหลัก , ภาพยนตร์แอกชันกังฟู Wing Chun หย่งชุน หมัดสั้นสะท้านบู๊ลิ้ม รับบท เหยียน หย่งชุน ผู้ให้กำเนิดมวยหย่งชุน และแสดงร่วมกับ เจินจื่อตัน
นอกจากนั้นยังมีภาพยนตร์ดราม่าได้แก่ The Soong Sisters รับบท ซ่ง อ้ายหลิง ซึ่งทำให้ ได้เข้าชิงรางวัลนักแสดงสมทบยอดเยี่ยมเวทีฮ่องกง ฟิล์ม อะวอร์ด (Hong Kong Film Award)
สู่ระดับนานาชาติ
พ.ศ. 2540 มีผลงานแสดงภาพยนตร์ฮอลลีวู้ดครั้งแรกในเจมส์ บอนด์ ตอนที่ 18 ที่มีชื่อว่า Tomorrow Never Dies ผลงานกำกับของ โรเจอร์ สปอตติสวู้ด โดยร่วมแสดงกับ เพียร์ซ บรอสแนน, เทรี่ แฮทเชอร์ และ โจนาธาน ไพรซ์ กับบท ไหว่หลิน เป็นที่รู้จักกับการเป็นสาวบอนด์ที่บู๊ได้ และเป็นนักแสดงเอเชียเพียงไม่กี่คนที่เป็นนางเอกในแฟรนไชส์นี้
ตามด้วยการประสบความสำเร็จอย่างสูงกับหนังแอ็คชั่น-กำลังภายในเรื่อง Crouching Tiger, Hidden Dragon พยัคฆ์ระห่ำ มังกรผยองโลก ของอั้งลี่ ในบทจอมยุทธ์หยูซูเหลียน ร่วมแสดงกับ โจวเหวินฟะ, จาง จื่ออี๋, จางเจิ้น และ เจิ้งเพ่ยเพ่ย โดยสามารถทำเงินผ่านหลักร้อยล้านดอลลาร์สหรัฐ และคว้า 4 รางวัลออสการ์ รวมถึงภาพยนตร์ต่างประเทศยอดเยี่ยม สำหรับเธอได้รับการเสนอชื่อเข้าชิงรางวัลนักแสดงนำยอดเยี่ยมจากเวที BAFTA Film Award, Saturn Award, TFCA Award, Golden Horse Award, Hong Kong Film Award และ VFCC Award
ในปี พ.ศ. 2558 ได้แสดงในซีรีส์ทางโทรทัศน์เป็นครั้งแรก ในซีรีส์อเมริกันเรื่อง Strike Back สองพยัคฆ์สายลับข้ามโลก ซีซัน 5 Legacy ในปี พ.ศ. 2559 โหย่วได้กลับมารับบทจอมยุทธ์หยูซูเหลียน ใน Crouching Tiger, Hidden Dragon II - The Green Destiny : พยัคฆ์ระห่ำ มังกรผยองโลก 2 ชะตาเขียว และกลับมาร่วมแสดงอีกครั้งกับ เจินจื่อตัน จากนั้นได้เข้าสู่จักรวาลมาร์เวลในภาพยนตร์ Guardians of the Galaxy Vol. 2 : รวมพันธุ์นักสู้พิทักษ์จักรวาล 2 รับเชิญในบทหนึ่งในผู้นำราเวนเจอร์ Aleta Ogord ในปี พ.ศ. 2560-2563 ได้แสดงซีรีส์ไซไฟในแฟรนไชส์ Star Trek คือ Star Trek: Discovery สตาร์ เทรค: ดิสคัฟเวอรี่ ในบท ฟิลลิปา จอร์จู จากทั้งสองมิติจักรวาล ได้เข้าชิงรางวัลนักแสดงรับเชิญยอดเยี่ยมจากเวที Saturn Award ในปี พ.ศ. 2561 ได้ร่วมนำแสดงในภาพยนตร์ Crazy Rich Asians เหลี่ยมโบตั๋น ในบท เอลินอร์ ยัง ซึ่งประสบความสำเร็จทั้งรายได้ ในฐานะภาพยนตร์โรแมนติกคอเมดี้ที่ทำรายได้สูงสุดในทศวรรษนี้ และเข้าชิงรางวัลจากภาพยนตร์คอเมดีจาก รางวัลลูกโลกทองคำ, Critics' Choice Awards, Satellite Awards รวมถึงกลับมาแสดงบทแอกชันกังฟูในภาพยนตร์ในจักรวาลยิปมัน Master Z: Ip Man Legacy ยิปมัน ตำนานมาสเตอร์ Z ในบทเจ้าแม่หัวหน้าแก๊งมาเฟีย
ปัจจุบัน
มิเชล โหย่ว ได้รับอีกบทบาทหนึ่งในจักรวาลภาพยนตร์มาร์เวล ในบทผู้นำดินแดนถาโหล ใน ชาง-ชี กับตำนานลับเท็นริงส์ นอกจากนี้มีการประกาศว่า จะร่วมแสดงในภาพยนตร์ฟอร์มยักษ์ภาคต่อทั้งสามภาคของ อวตาร ในบทนักวิทยาศาสตร์ ดร. แคริน่า โมค
ใน ปี พ.ศ. 2565 มิเชล โหย่ว ได้แสดงนำในภาพยนตร์เรื่อง Everything Everywhere All at Once ซือเจ๊..ทะลุมัลติเวิร์ส ซึ่งประสบความสำเร็จทางรายได้และคำวิจารณ์ ส่งให้มิเชล โหย่ว ได้เข้าชิงรางวัลนักแสดงนำหญิงยอดเยี่ยม รางวัลลูกโลกทองคำ ครั้งที่ 80, Critics' Choice Awards, Satellite Awards ได้เข้าชิงและได้รับรางวัลอีกหลายเวที และได้รับ รางวัลออสการ์ สาขานักแสดงนำหญิงยอดเยี่ยมประจำปี 2566 ไป ทำให้เธอเป็นนักแสดงหญิงชาวเอเชียนและมาเลเซียคนแรก และคนผิวสีอันดับสองที่ได้รับรางวัลนี้ในรอบศตวรรษ
มิเชล โหย่ว ได้รับเลือกให้เป็นไอคอนแห่งปี 2022 (2022 ICON OF THE YEAR) จากนิตยสารไทม์ ในฐานะดาราดังระดับเมเจอร์สตาร์แห่งเอเชีย มีผลงานมากมาย มีชื่อเสียงมานานหลายทศวรรษ
ชีวิตส่วนตัว
ในปี พ.ศ. 2531 หยางได้สมรสกับ ดิกสัน พูน ประธานบริษัทภาพยนตร์ D&B Films จากนั้นอีก 2 ปี ทั้งคู่ก็ได้หย่าขาดกัน
เดอร์ตีมายด์ (เพลงพรินซ์)
เดอร์ตีมายด์ (Dirty Mind) เป็นซิงเกิลของพรินซ์จากอัลบั้มเดอร์ตีมายด์ โดยวางจำหน่ายครั้งแรกในวันที่ 26 พฤศจิกายน ค.ศ. 1980 เพลงที่ถูกสร้างขึ้นรอบๆ คีย์บอร์ดโดย Doctor Fink
ระเบิดลูกปราย
ระเบิดลูกปราย (cluster munitions) คือ อาวุธที่สามารถปล่อยระเบิดลูกเล็กๆออกมาเป็นจำนวนมาก ใช้สำหรับสังหารคนและทำลายยานยนต์ของฝ่ายศัตรู การที่มันมีความสามารถในการทำลายพื้นที่เป็นบริเวณกว้างทำให้มันถูกใช้สำหรับทำลายรันเวย์และระบบขนส่งไฟฟ้า ใช้ปล่อยอาวุธชีวภาพ และใช้ทำลายระเบิดที่ฝังอยู่ใต้ดิน
ระเบิดลูกปรายต่างจากสะเก็ดระเบิดตรงที่สะเก็ดระเบิดจะไม่ทำอันตรายใดๆหลังจากที่มันถูกใช้งานแล้ว ขณะที่ระเบิดลูกปรายอาจปล่อยชิ้นส่วนที่ยังไม่ระเบิดออกมาในพื้นที่บริเวณกว้าง ซึ่งอาจสร้างความเสียหายได้ในภายหลังเป็นเวลาหลายเดือนถึงหลายปี การค้นหาและทำลายชิ้นส่วนที่ยังไม่ระเบิดนั้นสิ้นเปลืองค่าใช้จ่ายมาก ระเบิดลูกปรายอาจสร้างความเสียหายรุนแรงให้กับประชาชนที่อาศัยอยู่ในบริเวณนั้นได้แม้ว่ามันจะถูกปล่อยมาเป็นเวลานานแล้วก็ตาม
วันที่ 30 พฤษภาคม พ.ศ. 2551 ประเทศ 190 ประเทศร่วมลงสัตยาบันในอนุสัญญาว่าด้วยระเบิดลูกปรายที่กรุงดับลิน ประเทศไอร์แลนด์ ซึ่งเป็นอนุสัญญาสากลว่าด้วยการห้ามใช้ มีไว้ครอบครอง ผลิต ขนย้าย และกักตุนซึ่งอาวุธยุทธภัณฑ์ประเภทระเบิดลูกปราย
ดูอิตออล์ไนท์ (เพลงพรินซ์)
ดูอิตออล์ไนท์ (Do It All Night) เป็นซิงเกิลของพรินซ์จากอัลบั้มเดอร์ตีมายด์ โดยวางจำหน่ายครั้งแรกในปี ค.ศ. 1981 โดยเป็นเพลงที่เป็นบทกวีที่เกี่ยวกับเพศสัมพันธ์ โดยพรินซ์อุทานว่าเขาต้องการที่จะทำมันตลอดทั้งคืน
การเลือกตั้งนายกองค์การบริหารส่วนจังหวัดมหาสารคาม พ.ศ. 2563
'''การเลือกตั้งนายกองค์การบริหารส่วนจังหวัดมหาสารคาม พ.ศ. 2563''' จัดขึ้นเมื่อวันที่ 20 ธันวาคม พ.ศ. 2563 เป็นการเลือกตั้งนายกองค์การบริหารส่วนจังหวัดมหาสารคาม (นายก อบจ. มหาสารคาม) ครั้งที่ 4 เป็นการเลือกตั้งนายก อบจ. มหาสารคามครั้งแรกหลังรัฐประหารในประเทศไทย พ.ศ. 2557 ภายใต้รัฐธรรมนูญแห่งราชอาณาจักรไทย พุทธศักราช 2560 และพระราชบัญญัติการเลือกตั้งสมาชิกสภาท้องถิ่นหรือผู้บริหารท้องถิ่น พ.ศ. 2562
ผลการเลือกตั้งปรากฏว่า คมคาย อุดรพิมพ์ ผู้สมัครในนามอิสระ (สายภูมิใจไทย) ชนะการเลือกตั้งเป็นอันดับที่หนึ่ง ด้วยคะแนนเสียง 192,119 คะแนน เป็นการได้รับเลือกตั้งให้เป็นนายก อบจ. มหาสารคาม ครั้งที่ 2 ของคมคาย
วอลเลย์บอลหญิงไทยแลนด์ลีก 2016-17
วอลเลย์บอลหญิงไทยแลนด์ลีก 2016-17 หรือ วอลเลย์บอลหญิงไทยแลนด์ลีก 2560 โดยครั้งนี้จัดขึ้นเป็นครั้งที่ 12 ของการแข่งขัน ซึ่งมีทีมเข้าร่วมการแข่งขันทั้งหมด 8 ทีม โดยกำหนดเริ่มเปิดฤดูกาลทำการแข่งขันพร้อมกันในวันที่ 22 ตุลาคม พ.ศ. 2559 แต่ทางฝ่ายจัดการแข่งขัน ได้ประกาศเลื่อนการแข่งขันนัดเปิดฤดูกาลออกไปเป็นวันที่ 19 พฤศจิกายน พ.ศ. 2559 เพื่อแสดงความอาลัยต่อการเสด็จสวรรคตพระบาทสมเด็จพระปรมินทรมหาภูมิพลอดุลยเดช
มาเฟียเลือดมังกร (นวนิยายไทย)
มาเฟียเลือดมังกร เป็นชุดนวนิยายรักและแอ็คชั่น ประเภทพีเรียด มีทั้งหมด 5 เรื่อง ได้แก่ เสือ, สิงห์, กระทิง, แรด, หงส์ บทประพันธ์โดย รพัด, ลิซ, ผักบุ้ง, ลิลลี่สีขาว และ เรนนี่ ในนวนิยายกล่าวถึงตัวละครหลักทั้ง 5 คนที่เป็นหัวหน้าแก๊งมาเฟียคุมอำนาจอยู่ในเยาวราช โดยเล่าเรื่องถึงตัวละครหลักทั้ง 5 ที่ต้องฝ่าฝันอุปสรรคในการเป็นหัวหน้าแก๊งมาเฟีย และอุปสรรคของความรัก
ในปี พ.ศ. 2557 นวนิยายชุด มาเฟียเลือดมังกร ถูกนำมาสร้างเป็นละครโทรทัศน์ทางช่อง 3 โดยใช้ชื่อว่า เลือดมังกร ควบคุมการผลิตโดย บริษัท แอคอาร์ต เจเนเรชั่น จำกัด ของ พงษ์พัฒน์ วชิรบรรจง, ธัญญา วชิรบรรจง กำกับการแสดงโดย พงษ์พัฒน์ วชิรบรรจง และ บัณฑิต ทองดี เริ่มออกอากาศวันที่ 10 มีนาคม พ.ศ. 2558
สิงห์
ทรงกลด ทายาทของกลุ่มเขี้ยวสิงห์ถูกจับตัวไปพร้อมกับ จิรัสยา โดยที่คนร้ายอ้างว่าพ่อของเธอซึ่งเป็นหัวหน้ากลุ่มเต่าศิลาเป็นผู้สั่งการ เพราะไม่ต้องการอยู่ในข่ายผู้ต้องสงสัย เต่าจึงต้องร่วมมือกับสิงห์เพื่อหาตัวคนร้ายโดยสร้างข่าวรักหลอกๆ ทำให้เขาและเธอต้องแต่งงานกันจริงๆด้วยความเต็มใจของเขาเองที่หลงรักหญิงสาวมาตั้งแต่แรกพบ ก่อนที่จดหมายของพ่อจะทำให้เขารู้ว่าระหว่าง “หนูสกปรก” กับ “เต่าศิลา” ใครกันแน่ที่คิดหักเขี้ยวสิงห์เขาจึงวางแผนตลบหลังแต่ไม่ทันที่แผนของเขาจะสำเร็จ ดวงใจสิงห์ก็ถูกพรากไปจากอก สิงห์หนุ่มผู้ห้าวหาญจึงต้องทำทุกอย่างเพื่อทวงหัวใจคืน
กระทิง
ชลธี หัวหน้าแก๊งกระทิงแห่งเยาวราชที่กลับมาเมืองไทยในคราบของ ธาม พี่ชายฝาแฝดที่ตายจากไปเพื่อทวงหนี้แค้นในอดีตที่เกิดขึ้นกับครอบครัวของเขาจากฝีมือของ เสี่ยเล้ง หัวหน้าแก๊งมังกรดำภายใต้การสนับสนุนของท่าน ส.ส. เมฆินทร์ และการได้พบกับ จันทร์ชมพู คนรักเก่าของชลธีซึ่งถูกเสี่ยเล้งสั่งเก็บที่ได้กลับมาในคราบของ ย่าหยา พนักงานเสิร์ฟในภัตตาคารฉั่วเทียนเหลา นั้นไม่ใช่เรื่องบังเอิญและเขาต้องรู้ให้ได้ว่าย่าหยาเป็นคนของใครแต่ยิ่งนานไปใจของธามยิ่งหวั่นไหวเมื่อปริศนายังไม่คลี่คลายและผู้ต้องสงสัยกลับขโมยหัวใจของเขาไปหมดทั้งดวงอีกด้วย
แรด
คิ้มหรือคณิน เพลย์บอยนักเรียนนอกจอมกะล่อนลูกชายคนเดียวของ เถ้าแก่เส็ง หัวหน้าแก๊งเหยี่ยวแดงแห่งปากน้ำโพต้องกลับมารับตำแหน่งหัวหน้าแก๊งค์คนต่อไปตามคำสั่งของเถ้าแก่เส็งแต่เขากลับถูกลอบทำร้ายเมื่อรักษาตัวจนหายเขาจึงกลับมารับตำแหน่งหัวหน้าแก๊งเหยี่ยวแดงและต้องตามหาผู้อยู่เบื้องหลังการลอบทำร้ายแถมยังต้องแต่งงานกับ แพนธีรา สาวน้อยผู้ทั้งสวยและดุราวกับม้าพยศลูกสาวคนโตของ เสี่ยเป้ง คิ้มยังต้องต่อสู้กับแผนการของคู่อริที่หวังล้มหัวหน้าแก๊งเหยี่ยวแดงคนใหม่ทั้ง เสี่ยบุ๊ง รองหัวหน้าแก๊งที่มีความแค้นฝังใจกับเสี่ยเส็งและบุคคลลึกลับในเงามืด
หงส์
ลลิต หรือ หงส์ เจ้าของฉายาดอกโบตั๋นแห่งเยาวราชบุตรสาวคนเดียวของ เถ้าแก่สุง หัวหน้าแก๊งหงส์ดำซึ่งมักจะถูกบิดากล่าวหาว่าเป็นตัวซวยเพราะทำให้แม่และ อาฉาง ผู้เป็นพี่ชายต้องตายเธอจึงต้องพิสูจน์ตนเองเพื่อทำให้สมาชิกในแก๊งหงส์ดำและบิดายอมรับเธอได้อย่างหมดใจแต่แล้วเมื่อ เถ้าแก่ไช้ รองหัวหน้าแก๊งหงส์ดำและเถ้าแก่สุงกลับตายอย่างมีเงื่อนงำเธอและ อาหลง สมาชิกใหม่ของแก๊งหงส์ดำซึ่งแอบหลงรักอาหงส์จึงต้องร่วมมือกันตามหาผู้อยู่เบื้องหลังเหตุการณ์ทั้งหมดและทำให้ความลับในอดีตของอาหลงถูกเปิดเผย
คิอิจิโร โทโยดะ
คิอิจิโร โทโยดะ เป็นนักธุรกิจชาวญี่ปุ่น เขาเป็นบุตรชายของซากิจิ โทโยดะ ผู้ก่อตั้งบริษัท เครื่องทอผ้าโตโยต้า ซึ่งเขาเป็นคนตัดสินใจเปลี่ยนธุรกิจของครอบครัวจากผลิตเครื่องทอผ้าไปสู่อุตสาหกรรมยานยนต์ และตัดสินใจแตกบริษัทออกมาจากบริษัทเดิม เป็นบริษัท โตโยต้า มอเตอร์ คอร์ปอเรชัน ซึ่งต่อมากลายเป็นบริษัทผู้ผลิตรถยนต์ที่ใหญ่ที่สุดของโลก
วันชัยเหนือญี่ปุ่น
วันชัยเหนือญี่ปุ่น (Victory over Japan Day, V-J Day) หรือวันชัยในแปซิฟิก (Victory in the Pacific Day, V-P Day) เป็นวันที่ประเทศญี่ปุ่นยอมจำนนในสงครามโลกครั้งที่สอง ส่งผลให้ยุติสงคราม คำนี้ใช้กับวันที่มีการประกาศการยอมจำนนของญี่ปุ่นในขั้นต้น คือ บ่ายวันที่ 15 สิงหาคม ค.ศ. 1945 ในประเทศญี่ปุ่น และด้วยข้อแตกต่างของเขตเวลา จึงหมายถึงวันที่ 14 สิงหาคม ค.ศ. 1945 (เมื่อมีการประกาศในสหรัฐอเมริกาและทวีปอเมริกาและหมู่เกาะแปซิฟิกตะวันออกที่เหลือ) เช่นเดียวกับวันที่ 2 กันยายน ค.ศ. 1945 ซึ่งมีการลงนามตราสารยอมจำนนอันยุติสงครามโลกครั้งที่สองอย่างเป็นทางการ
วันที่ 15 สิงหาคมเป็น V-J Day อย่างเป็นทางการสำหรับสหราชอาณาจักร ขณะที่พิธีฉลองอย่างเป็นทางการของสหรัฐ คือ วันที่ 2 กันยายน ในประเทศญี่ปุ่น วันที่ 15 สิงหาคมปกติเรียก "วันอนุสรณ์การยุติสงคราม" (終戦記念日 Shūsen-kinenbi) ทว่า ชื่ออย่างเป็นทางการของวันดังกล่าว คือ "วันอาลัยผู้เสียชีวิตในสงครามและภาวนาเพื่อสันติภาพ" (戦没者を追悼し平和を祈念する日 Senbotsusha o tsuitōshi heiwa o kinensuru hi) ชื่ออย่างเป็นทางการดังกล่าวมีมติเห็นชอบใน ค.ศ. 1982 โดยพระราชกฤษฎีกาของรัฐบาลญี่ปุ่น
อดีตสนามกีฬาแห่งชาติสิงคโปร์
อดีตสนามกีฬาแห่งชาติสิงคโปร์ (Singapore National Stadium,Stadium Nasional Singapura) เป็นอดีตสนามกีฬา ตั้งอยู่เมืองกัลลัง สิงคโปร์ ตัวสนามสามารถปรับให้เข้ากับการแข่งขันกีฬาชนิดต่างๆ มีความจุทั้งหมด 55,000 ที่นั่ง ต่อมาสนามกีฬาแห่งนี้ได้ถูกรื้อถอนเพื่อสร้างสนามกีฬาแห่งชาติสิงคโปร์แห่งใหม่
ในปี ค.ศ. 1993 สนามกีฬาแห่งนี้เป็นสนามกีฬาหลักของซีเกมส์ 1993
เอฟ.ยู.เอ็น.เค
เอฟ.ยู.เอ็น.เค (F.U.N.K.) เป็นซิงเกิลของพรินซ์ ในปี ค.ศ. 2007 โดยวางจำหน่ายครั้งแรกในวันที่ 7 พฤศจิกายน ค.ศ. 2007
เบื้องหลัง
ในวันที่ 14 กันยายน ค.ศ. 2007 พรินซ์ประกาศว่าเขาจะไปฟ้อง YouTube และ eBay เพราะพวกเขาดูเหมือนจะเลือกที่จะไม่กรองดนตรีและภาพยนตร์เนื้อหาไม่ได้รับอนุญาตซึ่งเป็นหลักในการประสบความสำเร็จในธุรกิจของพวกเขา เป็นตัวแทนกล่าวกับรอยเตอร์ ปัญหาที่เกิดขึ้นเป็นที่หนึ่งสามารถลดให้เป็นศูนย์และจากนั้นในวันรุ่งขึ้นก็จะมี 100 หรือ 500 หรืออะไรก็ตาม
ประเทศไทยใน พ.ศ. 2398
เหตุการณ์ที่เกิดขึ้นใน พ.ศ. 2398 (ค.ศ. 1855) ในประเทศไทย เป็นปีที่ 74 แห่งกรุงรัตนโกสินทร์ และเป็นปีที่ 5 ในรัชสมัยของพระบาทสมเด็จพระจอมเกล้าเจ้าอยู่หัว และนับเป็นปี จ.ศ. 1216 (1 มกราคม - 18 มีนาคม) และ 1217 (19 มีนาคม - 31 ธันวาคม) ในแบบปัจจุบัน
ฮิซบุลลอฮ์ปฏิวัติชาวเคิร์ด
ฮิซบุลลอฮ์ปฏิวัติชาวเคิร์ด (Kurdish Revolutionary Hezbollah; เคิร์ด: Hizbullahi Kurdi Shorishger) เป็นสาขาของฮิซบุลลอฮ์ชาวเคิร์ดและเป็นสภาสูงสุดของการปฏิวัติอิสลามในอิรัก ก่อตั้งเมื่อ พ.ศ. 2531 ในอิรักภาคเหนือ โดยมีอาดัม บาร์เซนี ญาติของมิซซูด บาร์ซานี เป็นผู้นำ
ขบวนการมุญาฮิดีนกัษมีระ
ขบวนการมุญาฮิดีน (Movement of Holy Warriors; Harakat ul-Mujahidin; ) เป็นขบวนการก่อการร้ายในกัษมีระ มีฐานที่มั่นในประเทศปากีสถาน นิยมความรุนแรง ผู้นำคนปัจจุบันคือ ฟารุก คาชมิรี คาห์ลิล ซึ่งมีความสัมพันธ์กับบิน ลาเดน
ปฏิบัติการ
กลุ่มนี้ใช้ความรุนแรงกับทหารและพลเรือนอินเดียในกัษมีระ ได้ลักพาตัวนักท่องเที่ยวชาวตะวันตกเมื่อ พ.ศ. 2538 และออกมาประกาศเมื่อ 24 ธันวาคม พ.ศ. 2539 เพื่อแสดงความรับผิดชอบในการจี้เครื่องบินสายการบินแอร์อินเดีย
สมาชิก
มีนักรบราว 1,000 คน อยู่ในอะซัด กัษมีระของปากีสถาน และทางใต้ของกัษมีระในอินเดีย ฐานที่มั่นอยู่ในเมืองมูซาฟฟาราบาดและเมืองราวัลปินดีในปากีสถาน
คณะวิทยาศาสตร์ มหาวิทยาลัยทักษิณ
คณะวิทยาศาสตร์ มหาวิทยาลัยทักษิณ เริ่มต้นจากการก่อตั้งวิทยาลัยวิชาการศึกษาที่จังหวัดสงขลาในปี พ.ศ. 2511 และได้มีพัฒนาการโดยลำดับ
แนวร่วมปลดปล่อยชาติ (บาห์เรน)
แนวร่วมปลดปล่อยชาติบาห์เรน (National Liberation Front - Bahrain; ภาษาอาหรับ: جبهة التحرير الوطني البحرانية) เป็นพรรคคอมมิวนิสต์ใต้ดินในบาห์เรน ก่อตั้งเมื่อ ค.ศ. 1954 โดยนักกิจกรรมชาวอิหร่าน
ในช่วง ค.ศ. 1970 แนวร่วมเป็นพรรคการเมืองที่ถูกกดดันมากที่สุดในประเทศ ผู้นำและนักกิจกรรมคนสำคัญของพรรคต้องลี้ภัย จนกระทั่ง ค.ศ. 2000 ผู้นำที่ลี้ภัยหลายคนจึงได้รับอนุญาตให้กลับสู่บาห์เรน และมาทำงานทางการเมือง ใน ค.ศ. 2002 พรรคได้ร่วมมือกับพรรคฝ่ายซ้าย ผู้พิทักษ์ประชาชนประชาธิปไตยก้าวหน้า และในช่วง ค.ศ. 2002 – 2006 พรรคมีตัวแทนในสภา 3 คน หลังการเลือกตั้ง ค.ศ. 2006 พรรคได้สูญเสียที่นั่งในสภาไปทั้งหมด
ประเทศไทยใน พ.ศ. 2395
เหตุการณ์ที่เกิดขึ้นใน พ.ศ. 2395 (ค.ศ. 1852) ในประเทศไทย เป็นปีที่ 71 แห่งกรุงรัตนโกสินทร์ และเป็นปีที่ 2 ในรัชสมัยของพระบาทสมเด็จพระจอมเกล้าเจ้าอยู่หัว และนับเป็นปี จ.ศ. 1213 (1 มกราคม - 20 มีนาคม) และ 1214 (21 มีนาคม - 31 ธันวาคม) ในแบบปัจจุบัน
ประเทศไทยใน พ.ศ. 2396
เหตุการณ์ที่เกิดขึ้นใน พ.ศ. 2396 (ค.ศ. 1853) ในประเทศไทย เป็นปีที่ 72 แห่งกรุงรัตนโกสินทร์ และเป็นปีที่ 3 ในรัชสมัยของพระบาทสมเด็จพระจอมเกล้าเจ้าอยู่หัว และนับเป็นปี จ.ศ. 1214 (1 มกราคม - 9 มีนาคม) และ 1215 (10 มีนาคม - 31 ธันวาคม) ในแบบปัจจุบัน
ประเทศโปแลนด์ในโอลิมปิกฤดูร้อน 2024
นักกีฬา
รายการต่อไปนี้เป็นจำนวนผู้เข้าแข่งขันในครั้งนี้
ประเทศไทยใน พ.ศ. 2394
เหตุการณ์ที่เกิดขึ้นใน พ.ศ. 2394 (ค.ศ. 1851) ในประเทศไทย เป็นปีที่ 70 แห่งกรุงรัตนโกสินทร์ เป็นปีที่ 28 และเป็นปีสุดท้ายในรัชสมัยของพระบาทสมเด็จพระนั่งเกล้าเจ้าอยู่หัว และเป็นปีแรกในรัชสมัยของพระบาทสมเด็จพระจอมเกล้าเจ้าอยู่หัว และนับเป็นปี จ.ศ. 1212 (1 มกราคม - 1 เมษายน) และ 1213 (2 เมษายน - 31 ธันวาคม) ในแบบปัจจุบัน
ทรอกาเดโร
ทรอกาเดโร เป็นที่ตั้งของปาแลเดอชาโย ในเขตที่ 16 พื้นที่ของกรุงปารีส ประเทศฝรั่งเศส ตรงข้ามแม่น้ำแซนจากหอไอเฟล นอกจากนี้ยังเป็นชื่อของวังปี ค.ศ. 1878 ซึ่งถูกทำลายในปี ค.ศ. 1937 เพื่อสร้างปาเลเดอชาโย เนินเขาทรอกาเดโรเป็นเนินเขาของชาโย ซึ่งเคยเป็นหมู่บ้านมาก่อน
ปาแลดูว์ ทรอกาเดโร
เนินเขาชาโยต์ถูกจัดเป็นครั้งแรกสำหรับงานเวิร์ลแฟร์ ค.ศ. 1867 สำหรับงานเวิร์ลแฟร์ ปี 1878 ปาแลดูว์ ทรอกาเดโร (1878–1936) (เก่า) ถูกสร้างขึ้นที่นี่ (ซึ่งสามารถจัดการประชุมขององค์กรระหว่างประเทศได้ในระหว่างการจัดงาน) รูปแบบของพระราชวังเป็นแบบหอแสดงคอนเสิร์ตขนาดใหญ่ที่มีปีกสองปีกและหอคอยสองหอ รูปแบบของมันคือส่วนผสมของความแปลกใหม่และการอ้างอิงประวัติศาสตร์ โดยทั่วไปเรียกว่า "มัวร์" แต่มีองค์ประกอบไบแซนไทน์บางอย่าง สถาปนิกคือ กาเบรียล ดาวิอูด
พระไชยเชษฐาที่ 3
พระไชยเชษฐาที่ 3 (เขมร: ព្រះឆាយាចិត្រា ៣) นามเดิม นักองค์สูร เป็นพระมหากษัตริย์กัมพูชาหลายช่วงรัชสมัย ตั้งแต่ พ.ศ. 2219-2252
พระราชประวัติ
นักองค์สูรหรือเจ้าพระยาโสร์ แรกประสูติทรงพระนามว่าพระไชยเชษฐา ทรงครองราชย์เมื่อ พ.ศ. 2219 เป็นพระอนุชาได้ขึ้นครองเมืองปรำตำลึง สนองพระแก้วฟ้าที่ 2 (นักองค์ชี) และทรงมีพระนามว่า พระไชยเชษฐารามาอิศวร สถิตย์ ณ เมืองปรำตำลึง ส่วนที่อุดงมีชัยนักองค์นนท์ขึ้นครอง สนองสมเด็จพระรามาธิบดีอุปโยราช
พ.ศ. 2222 พระไชยเชษฐาได้เสด็จออกจากเมืองปรำตำลึงไปยังเมืองอุดงมีชัย ซึ่งมีนักองค์นนท์ครองอยู่ ขณะพระชันษาได้ 25 พรรษา ได้เสด็จหลบหนีไปเมืองญวน พระไชยเชษฐาก็เสด็จขึ้นครองราชย์ ณ เมืองอุดงมีชัย
พ.ศ. 2225 นักองค์นนท์ ได้ไปเกลี้ยกล่อมชาวจีนยกกองทัพมารบกับพระไชยเชษฐา ซึ่งตีล่วงเข้ามาถึงกรุงพนมเปญและอุดงมีชัย พระไชษเชษฐาจึงเสด็จออกจากเมืองอุดงมีชัย ไปประทับที่เมืองตระนุมจรึง (ขอนค้างคาว) พระองค์ได้ทรงเกณฑ์ทัพไปกับพวกจีน ซึ่งเป็นพรรคพวกของนักองค์นนท์ ได้ล่นถอยหนีไปตั้งค่ายที่เกาะแตง พระไชยเชษฐาจึงเสด็จกลับคืนมาประทับที่เมืองอุดงมีชัยต่อ
พ.ศ. 2230 พระไชยเชษฐา ขณะพระชันษาได้ 27 พรรษา พระองค์ประชวรด้วยโรคไข้ทรพิษ จึงมอบราชสมบัติถวายให้พระราชมารดาว่าราชการแผ่นดินแทนพระองค์ชั่วคราว
พ.ศ. 2231 เจ้าพระยานูร์คิดเป็นกบฏ หลบหนีไปเป็นพรรคพวกกับนักองค์นนท์ แล้วคิดจะรบกับพระไชยเชษฐา ขณะนั้นพระองค์ได้รับราชสมบัติคืนจากพระราชมารดา และทรงว่าราชการแผ่นดินเอง
พ.ศ. 2232 นักองค์นนท์ได้ไปขอกองทัพจากญวน มารบกับพระไชยเชษฐา แต่พระองค์ทรงมีชัยเหนือกว่ากองทัพญวน จนหนีพ่ายกลับคืนเมืองญวน
พ.ศ. 2233 พระองค์ได้จัดการราชาภิเษก และทรงมีพระนามว่าสมเด็จพระราชโองการ พระไชยเชษฐา ทรงสถาปนานักองค์อีเป็นพระอรรคมเหษี พระนามว่า สมเด็จพระภัควดีศรีจักรพรรดิ มีพระราชโอรสหนึ่งพระองค์ประสูติเมื่อ พ.ศ. 2233 นี้ ส่วนนักองค์นนท์ซึ่งเป็นกบฏนั้นได้สิ้นพระชนม์ลง ขณะพระชันษา 37 ปี
พ.ศ. 2235 พระไชษเชษฐา ทรงมีพระราชโอรสอีกหนึ่งพระองค์ ทรงพระนามว่า นักองค์ตน
กีฬาเรือใบในโอลิมปิกฤดูร้อน 2000
การแข่งขันเรือใบในโอลิมปิกฤดูร้อน 2000 เป็นการแข่งขันกีฬาเรือใบในกีฬาโอลิมปิกฤดูร้อนครั้งที่ 27 ที่เมืองซิดนีย์ ประเทศออสเตรเลีย ระหว่างวันที่ 17-30 กันยายน พ.ศ. 2543 จัดขึ้นที่สนาม ซึ่งการแข่งขันกีฬาเรือใบครั้งนี้มีการแข่งขันทั้งหมด 11 รายการ คือ ประเภททีมชาย 3 รายการ และประเภททีมหญิง 3 รายการ ประเภมผสม 5 รายการ โดยมีนักกีฬาเข้าร่วมแข่งขัน 4oo คน จาก ประเทศ
พระไชยเชษฐาที่ 3
พระราชประวัติ
พ.ศ. 2238 ขณะพระชันษา 35 ปี พระองค์มอบราชสมบัติถวายแก่สมเด็จพระอุไทยซึ่งเป็นพระภาดา ประทับที่เมืองอุดงมีชัย ขณะพระชันษา 21 ปี ขึ้นครองราชสมบัติเป็น สมเด็จพระราชโองการ พระรามาธิบดี ส่วนพระไชยเชษฐาทรงออกผนวชได้ 5 วัน แล้วลาสิกขา (แต่ยังไม่รับราชสมบัติคืน) พระรามาธิบดีครองราชย์จนถึง พ.ศ. 2239 จึงเสด็จสวรรคต แล้วพระไชยเชษฐาทรงได้ครองราชสมบัติต่อ
พ.ศ. 2240 พระไชยเชษฐา เสด็จไปรับนักองค์อิ่ม (ซึ่งเป็นโอรสในนักองค์นนท์ และเป็นพระภาติยะ) มาจากเมืองญวน และทรงสถาปนาเป็นพระแก้วฟ้า ยกพระธิดาซึ่งทรงพระนามว่า พระมหากษัตรี ให้เป็นพระชายา มีโอรสหนึ่งพระองค์ประสูติขณะชันษา 23 ปี มีโอรสอีกหนึ่งพระองค์พระนามว่านักองค์ชี ถวายพระนามเป็น พระสัตถา
พ.ศ. 2243 พระองค์ได้มอบราชสมบัติให้แก่พระแก้วฟ้าที่ 3(นักองค์อิ่ม) ขึ้นครองราชสมบัติ ขณะที่พระองค์พระชันษา 40 พรรษา
พ.ศ. 2244 พระองค์เสด็จออกผนวช สถิตย์อยู่วัดโพธิ์มีบุญ ได้ 3 วัน ได้ทรงลาสิกขาบท และพระแก้วฟ้าได้ถวายราชสมบัติคืนแก่พระองค์
พ.ศ. 2247 พระศรีธรรมราชาที่ 3 พระโอรสได้ถวายราชสมบัติคืนพระไชยเชษฐา
พ.ศ. 2248 พระองค์ ขณะพระชันษา 46 พรรษา ได้เสด็จออกผนวชอีก 3 วัน แล้วทรงลาผนวช ในครั้งนั้นมีเชื้อพระวงศ์ล้านช้างได้นำไพร่พลมาเข้าสวามิภักดิ์ต่อพระองค์เป็นอันมาก
พ.ศ. 2252 ขณะพระชันษา 50 พรรษา ได้ทรงมอบราชย์สมบัติให้แก่พระศรีธรรมราชาที่ 3 พระราชโอรสขึ้นครองราชสมบัติ และถวายพระนามเป็น สมเด็จพระราชโองการ พระศรีธรรมราชา สถิตย์ณอุดงฤๅไชย และสถาปนาพระอรรคเมษี เป็น สมเด็จพระภัควดีศรีชาติสัตรี
พ.ศ. 2265 พระองค์เสด็จสวรรคต ขณะพระชันษา 62 พรรษา ขณะดำรงพระอิสริยยศเป็นสมเด็จพระอัยกาอุปโยราช พระราชโองการ พระไชยเชษฐา
พรรคคอมมิวนิสต์เชโกสโลวาเกีย
พรรคคอมมิวนิสต์เชโกสโลวาเกีย (เช็กและสโลวัก: Komunistická strana Československa, KSČ) เป็นพรรคการเมืองและพรรคคอมมิวนิสต์สายมาร์กซิสต์–เลนินนิสต์ของเชโกสโลวาเกียโดยพรรคได้อำนาจการปกครองจากรัฐประหารในปี ค.ศ. 1948 จนในปี ค.ศ. 1968 พรรคได้เป็นนโยบายเป็นคอมมิวนิสต์สายเสรีจนถูกสหภาพโซเวียตเข้าแทรกแซงและเปลี่ยนนโยบายตามเดิมก่อนจะถูกการปฏิวัติกำมะหยีโค่นจนพรรคล่มสลายในปี ค.ศ. 1989
พรรคคอมมิวนิสต์เชโกสโลวาเกียในปัจจุบันได้ถูกแยกออกหลังการล่มสลายของเชโกสโลวาเกียคือในประเทศเช็กเกียเป็นพรรคคอมมิวนิสต์โบฮีเมียและมอเรเวียล่วนสโลวาเกียเป็นพรรคคอมมิวนิสต์สโลวาเกีย
ลุกคิซึม
ลุกคิซึม (Lookism) เป็นเว็บตูนเกาหลีใต้ แต่งเรื่องและวาดภาพโดยพัก แทจุน เผยแพร่เป็นรายสัปดาห์ทาง Naver Webtoon ในเดือนพฤศจิกายน พ.ศ. 2557 ได้รับการแปลเป็นภาษาไทยอย่างเป็นทางการโดย WEBTOON ในปี พ.ศ. 2558 เรื่องราวเกี่ยวกับนักเรียนมัธยมปลายผู้สามารถสับเปลี่ยนร่างกายเป็นสองร่างคือร่างอ้วนและน่าไม่ดู กับร่างหุ่นดีและหน้าตาดี ซีรีส์แอนิเมชันเกาหลีดัดแปลงสร้างโดย Studio Mir เผยแพร่ทั่วโลกทางเน็ตฟลิกซ์ในเดือนธันวาคม พ.ศ. 2565
ซีรีส์แอนิเมชันเกาหลี
ซีรีส์แอนิเมชันเกาหลีดัดแปลง ผลิตโดย Studio Mir มีการประกาศสร้างระหว่างเวอร์ชวลอีเวนต์ "Tudum" ของเน็ตฟลิกซ์เมื่อวันที่ 25 กันยายน พ.ศ. 2565 ซีรีส์แอนิเมชันกำกับโดย Kwang Il Han กำกับศิลป์โดย Dae Woo Lee และแต่งดนตรีประกอบโดย Kyung-Hoon Han เดิมมีกำหนดปล่อยฉายทั่วโลกทางเน็ตฟลิกซ์ในวันที่ 4 พฤศจิกายน พ.ศ. 2565 แต่เลื่อนไปเป็นวันที่ 8 ธันวาคม เนื่องจากเหตุฝูงชนเบียดกันจนเสียชีวิตในอีแทว็อนเมื่อวันที่ 29 ตุลาคม วงเอทีซร้องเพลงเปิดชื่อเพลงว่า "Like That"
มูลค่าส่วนเกิน
มูลค่าส่วนเกิน (Surplus value) เป็นแนวคิดหลักในบทวิจารณ์เศรษฐศาสตร์การเมืองของคาร์ล มากซ์ ในหนังสือของเขาเขียนคำนี้เป็นภาษาเยอรมันว่า แมร์แวร์ท (Mehrwert) ซึ่งแปลได้อย่างง่ายว่า "มูลค่าเพิ่ม" แม้ว่ามูลค่าเพิ่มจะมีนิยามของตัวมันเองหมายถึงมวลของรายได้ค่าแรงรวมกับรายได้กำไรรวม แต่มากซ์ได้ใช้คำนี้ในทางที่ต่างไป เนื่องจาก แมร์แวร์ท ในแนวทางของมากซ์หมายถึงผลกำไรหรือผลตอบแทนจากการผลิตที่ได้ลงทุนไป นั่นคือมูลค่าทุนที่เพิ่มขึ้น เช่นนั้นแล้ว มากซ์ได้ใช้ เมียร์แวร์ท ในความหมาย "มูลค่าส่วนเกิน" คนละความหมายกับ "มูลค่าเพิ่ม" ตามทฤษฎีของมากซ์นั้น มูลค่าส่วนเกินจะเท่ากับมูลค่าแรงงานที่ถูกสร้างขึ้นมาเกินไปจากต้นทุนที่ตัวแรงงานได้รับ เป็นวิธีของนายทุนที่จะแสวงหากำไรจากการขายสินค้า
อธิบายด้วยสมการ
มูลค่าส่วนเกินอาจอธิบายได้ด้วยสมการ: โดยที่ ตัวอย่างเช่น แรงงานคนหนึ่งได้รับว่าจ้างหนึ่งชั่วโมงแลกกับค่าแรง 300 บาท นายจ้างให้เขาควบคุมเครื่องจักรผลิตรองเท้าซึ่งทุก ๆ สิบห้านาทีจะผลิตรองเท่าหนึ่งคู่ที่สามารถขายในตลาดได้ 300 บาท ดังนั้นในหนึ่งชั่วโมง นายทุนจึงได้รับรองเท้า 4 คู่ คิดเป็นมูลค่ารวม 1200 บาทโดยที่รองเท้าสี่คู่นี้มีปัจจัยทุน (หนัง เชือก ค่าเสื่อมของเครื่องจักร) อยู่จำนวน 600 บาท
อธิบายด้วยมูลค่าแรงงาน
มูลค่าส่วนเกินอาจอธิบายได้ด้วยสมการของทฤษฎีมูลค่าแรงงาน กลายเป็นสมการ: โดยที่
ฟุตบอลชิงแชมป์แห่งชาติยุโรป รุ่นอายุไม่เกิน 21 ปี
ฟุตบอลชิงแชมป์แห่งชาติยุโรป รุ่นอายุไม่เกิน 21 ปี (UEFA European Under-21 Championship) เป็นการแข่งขันฟุตบอลทีมชาติเพื่อหาทีมผู้ชนะในระดับทวีปยุโรปในรุ่นอายุต่ำกว่า 21 ปี จัดการแข่งขันโดยยูฟ่าทุก 2 ปี โดยทีมที่ผ่านเข้าสู่รอบรองชนะเลิศในการแข่งขันที่เกิดขึ้นก่อนกีฬาโอลิมปิกฤดูร้อน 1 ปี จะได้สิทธิ์แข่งขันโอลิมปิกฤดูร้อน ในปีถัดมา
ประวัติ
ตั้งแต่ปี 1967 ถึง 1970 ยูฟ่าได้จัดตั้งการแข่งขันประเภทผู้เล่นอายุต่ำกว่า 23 ปีขึ้นครั้งแรกในระดับยุโรปมีชื่อว่า Under-23 Challenge Cup ในปี ค.ศ. 1970 ได้เปลี่ยนชื่อเป็นฟุตบอลชิงแชมป์แห่งชาติยุโรป รุ่นอายุไม่เกิน 23 ปี และมีจำนวนทีมที่มากขึ้นและใช้รูปแบบนี้จนถึงปี 1976 จึงเปลี่ยนรูปแบบการแข่งขันเป็นระดับรุ่นอายุไม่เกิน 21 ปีและเริ่มต้นครั้งแรกในปี 1978 และคงรูปแบบนี้นับแต่นั้นมา โดยในรอบคัดเลือกผู้เล่นทุกคนจะต้องเกิดในหรือหลัง 21 ปีก่อนหน้า เช่น การแข่งขันรอบคัดเลือกของการแข่งขันในปี 2019 ซึ่งเริ่มต้นแข่งขันในปี 2017 ผู้เล่นทุกคนจะต่องเกิดในหรือหลังปี ค.ศ. 1996 แต่ในรอบสุดท้ายซึ่งจะแข่งขันในอีก 2 ปีข้างหน้านับจากรอบคัดเลือก ก็จะใช้กฎที่ทุกคนต้องเกิดในหรือหลังปี ค.ศ. 1996 เช่นกัน ฉะนั้นผู้เล่นจึงสามารถมีอายุมากกว่า 21 ปีได้ในการแข่งขันรอบสุดท้ายแต่จะไม่เกิน 23 ปี
แต่เดิมนั้น การแข่งขันจะมีการลงเล่นในเดือน พฤษภาคม–มิถุนายน ก่อนการแข่งขันฟุตบอลโลกและฟุตบอลชิงแชมป์แห่งชาติยุโรปของทีมชุดใหญ่ แต่ได้เปลี่ยนแปลงไปนับจากที่การแข่งขันถูกย้ายไปแข่งขันในปีคี่
การแข่งขันนี้ถือว่าเป็นก้าวสำคัญสู่ทีมชุดใหญ่ ซึ่งมีนักเตะที่คว้าแชมป์กับทีมชุดใหญ่มากมายเคยผ่านแข่งขันในรายการนี้ เช่น เมซุท เออซิล กลาส-ยัน ฮึนเตอลาร์ มานูเอ็ล น็อยเออร์ ผู้ชนะการแข่งขันฟุตบอลโลก 2014, ฌูอัน กัดดาบิลา การ์เลส ปูยอล ชาบี ผู้ชนะการแข่งขันฟุตบอลโลก 2010 เป็นต้น
รูปแบบการแข่งขัน
ในการแข่งขันในปีก่อนหน้าและในปี 1992 ในรอบคัดเลือกได้มีเข้าร่วมทั้งหมด 33 ทีมจะถูกแบ่งออกเป็น 8 กลุ่ม กลุ่มละ 4 ทีมและจะมี 1 กลุ่มที่มี 5 ทีมทีมที่มีลำดับดีที่สุดจะผ่านเข้าสู่การแข่งขันในรอบสุดท้าย โดยในรอบสุดท้ายจะลงเล่นในรูปแบบแพ้คัดออก 2 นัด เหย้า–เยือน จนหาทีมชนะเลิศได้
การแข่งขันในปี 1994 ได้มีเจ้าภาพของการแข่งขันรอบสุดท้ายขึ้นเป็นครั้งแรกนั่นคือ ประเทศฝรั่งเศส ซึ่งจะเป็นเจ้าภาพในการแข่งขันที่เหลือจากรอบรองชนะเลิศเป็นต้นไป เท่านั้น และมีการแข่งขันเพียงนัดเดียวไม่มีเหย้า–เยือน แต่ในรอบก่อนรองชนะเลิศยังคงใช้กฎกติกาเดิมของปีก่อนหน้า
การแข่งขันในปี 1998 ในรอบคัดเลือก ได้มีการคัดเลือกโดยมีกลุ่มมากถึง 9 กลุ่มเนื่องจากการมีทีมเข้าร่วมถึง 46 ทีม โดยทีมแชมป์กลุ่มทั้งหมดที่มีคะแนนดีที่สุด 7 ทีมจะผ่านเข้ารอบสุดท้ายโดยอัตโนมัติ ขณะที่ทีมแชมป์กลุ่มที่มีคะแนนต่ำที่สุด 2 ทีม จะไปแข่งขันกันในรูปแบบเหย้า–เยือน เพื่อหาผู้ชนะเข้าสู่รอบสุดท้าย โดยในรอบสุดท้าย การแข่งขันที่เหลือจากรอบรองชนะเลิศเป็นต้นไป ได้ถูกจัดขึ้นใน ประเทศโรมาเนีย ซึ่ง โรมาเนีย ก็ได้เป็นหนึ่งในแปดที่ผ่านเข้ารอบด้วย
การแข่งขันในปี 2000 ยังคงใช้ 9 กลุ่มในการคัดเลือกซึ่งมี 47 ทีมเข้าร่วม โดยทีมที่เป็นแชมป์กลุ่ม 9 ทีมและรองแชมป์กลุ่มที่มีคะแนนมากที่สุด 7 ทีม จะไปแข่งขันกันเพื่อหา 8 ทีมเข้าสู่รอบสุดท้าย โดยในรอบสุดท้าย สโลวาเกีย ได้รับเลือกให้เป็นเจ้าภาพการแข่งขันในทุกนัด การแข่งขันในรอบแบ่งกลุ่มจึงมีการแข่งขันเพียงนัดเดียวซึ่งทีมที่เป็นแชมป์กลุ่มของทั้ง 2 กลุ่มจะผ่านเข้าสู่รอบชิงชนะเลิศและทีมที่เป็นรองแชมป์กลุ่มจะผ่านเข้าสู่รอบชิงที่สาม โดยโครงสร้างการแข่งขันในปี 2002 ที่สวิตเซอร์แลนด์เป็นเจ้าภาพ ยังคงเหมือนกันแต่ได้มีการเพิ่มการแข่งขันในรอบรองชนะเลิศเข้ามา ซึ่งจะนำแชมป์และรองแชมป์กลุ่มมาแข่งขันเพื่อหาทีมเข้าสู่รอบชิงที่สาม และรอบชิงชนะเลิศ
การแข่งขันในปี 2004 มีการใช้กลุ่มสิบกลุ่มสำหรับการคัดเลือก โดยทีมแชมป์กลุ่ม 10 ทีม และรองแชมป์กลุ่มที่มีคะแนนมากที่สุด 6 ทีมจะเข้าไปลงเล่นพบกันเพื่อหาผู้ชนะ 8 ทีมเข้าสู่รอบสุดท้าย โดยเยอรมนีเป็นเจ้าภาพในปีนั้น, การแข่งขันในปี 2006 ได้เปลี่ยนรูปแบบเหลือ 8 กลุ่มโดยแชมป์และรองแชมป์กลุ่มรวม 16 ทีมจะไปแข่งขันพบกัน โดยโปรตุเกสเป็นเจ้าภาพการแข่งขันในรอบสุดท้ายในปีนี้
นับจากนั้น การแข่งขันได้ย้ายไปแข่งขันในปีคี่ การเปลี่ยนแปลงเกิดขึ้นเนื่องจากทีมชุดใหญ่ของหลายประเทศมักเลือกที่จะส่งเสริมผู้เล่นจากทีมอายุต่ำกว่า 21 ปี ขึ่นสู่ทีมเนื่องจากการแข่งขันของพวกเขามีมาก การแข่งขันที่เลื่อนออกไปทำให้ผู้เล่นมีเวลามากขึ้นกับการพัฒนาตัวเองกับทีมอายุต่ำกว่า 21 ปีแทนที่จะได้รับการลงเล่นในทีมชุดใหญ่ซึ่งเร็วเกินไปและจบลงด้วยการเป็นตัวสำรองของผู้เล่นทีมชุดใหญ่
โดยรอบคัดเลือกของการแข่งขันในปี 2007 จัดขึ้นก่อนการแข่งขันรอบสุดท้ายของปี 2006 โดยมี 52 ประเทศเข้าร่วม รอบคัดเลือกเริ่มต้นด้วยการแข่งขันของทีมชาติที่มีอันดับต่ำที่สุด 16 อันดับ เพื่อนำ 8 ทีมเข้าสู่รอบแบ่งกลุ่มกับอีก 34 ทีม ซึ่งแบ่งออกเป็น 14 กลุ่มกลุ่มละ 3 ทีม ผู้ชนะทั้ง 14 กลุ่มถูกจับคู่เพื่อลงเล่นพบกับแบบเหย้า–เยือน เพื่อตัดสินคัดเลือก 7 ทีมเข้ารอบสุดท้ายพร้อมกับเจ้าภาพ, ในช่วงปี 2009–2015 มีการใช้สิบกลุ่มสำหรับการคัดเลือก โดยแชมป์กลุ่ม และรองแชมป์กลุ่มที่ดีที่สุด 4 ทีมจะเข้าไปแขงขันพบกัน 2 นัดเหย้า–เยือน เพื่อหา 7 ทีมเข้ารอบสุดท้ายพร้อมกับเจ้าภาพ
การแข่งขันในปี 2017 ยูฟ่าได้เพิ่มจำนวนทีมในรอบสุดท้ายเป็น 12 ทีม และในวันที่ 6 กุมภาพันธ์ 2019 คณะกรรมการบริหารของยูฟ่าได้มีมติเพิ่มจำนวนผู้เข้าร่วมในรอบสุดท้ายเป็น 16 ทีมตัังแต่ปี 2021 และมีเจ้าภาพ 2 ประเทศเป็นครั้งแรก
ผลการแข่งขันในแต่ละประเทศ
เฉพาะการแแข่งขันในระดับรุ่นอายุไม่เกิน 21 ปี เท่านั้น
ผู้เล่นยอดเยี่ยมประจำการแข่งขัน
ตั้งแต่ปี 2013 ผู้เล่นของการแข่งขันจะได้รับการคัดเลือกโดยทีมงานด้านเทคนิคของยูฟ่า เพื่อหานักเตะยอดเยี่ยมประจำการแข่งขันเพียงคนเดียว
รองเท้าทองคำ
อาดิดาส รางวัลรองเท้าทองคำ จะมอบให้กับผู้เล่นที่ทำประตูมากที่สุดในการแข่งขันมาตั้งแต่ปี 2000 นับตั้งแต่ในปี 2013 ได้มีการมอบรางวัล รองเท้าเงิน และ รองเท้าทองแดง ให้กับผู้ทำประตูสูงสุดอันดับสองและสามในการแข่งขันตามลำดับ
ทีมผู้เล่นยอดเยี่ยมตลอดกาล
ในวันที่ 17 มิถุนายน 2015 ยูฟ่า ได้ประกาศทีมผู้เล่นยอดเยี่ยมประจำการแข่งขันตลอดกาล โดยจัดอันดับจากผลงานในการแข่งขันรอบสุดท้ายของรายการนี้
ปฐมสิทธิ์ ปฐมโพธิ์ทอง
ปฐมสิทธิ์ ปฐมโพธิ์ทอง หรือ ปฐมสิทธิ์ เกษตรพัฒนา มีชื่อจริงว่า นายเอกกวี แก้วมณี เป็นชาวจังหวัดกาญจนบุรี เป็นนักมวยสากลอาชีพชาวไทย
ประวัติ
ปฐมสิทธิ์เคยชกมวยสากลสมัครเล่นมาก่อน โดยเคยเป็นตัวแทนจังหวัดกาญจนบุรีลงแข่งขันกีฬาแห่งชาติ
ปฐมสิทธิ์ชกมวยสากลอาชีพครั้งแรกเมื่อวันที่ 15 กุมภาพันธ์ พ.ศ. 2556 โดยชนะคะแนน ยอดขุนพล ศิษย์ทรายทอง ในการชกกำหนด 4 ยก ร่วมรายการเดียวกับ อำนาจ รื่นเริง ชิงแชมป์ IBF ASIA รุ่นฟลายเวท กับ ไมเคิล โรดริเกวซ นักมวยชาวฟิลิปปินส์ ที่ ตำบลด่านทับตะโก อำเภอจอมบึง จังหวัดราชบุรี
ปฐมสิทธิ์ชกทำสถิติไปเรื่อยๆ มีแพ้อยู่ 3 ครั้ง และเคยไปชกที่ประเทศออสเตรเลีย 2 ครั้ง และแพ้ทั้งสองครั้ง ก่อนจะได้รับโอกาสขึ้นชิงแชมป์ IBF ASIA ในรุ่นเฟเธอร์เวท ในวันที่17 เมษายน พ.ศ. 2558 ที่จังหวัดสุราษฎร์ธานี ผลปรากฏว่า เขาสามารถชนะนักมวยชาวอินโดนีเซียไว้ได้แค่ยก 4 เท่านั้น หลังจากนั้น ไปชก่ต่างประเทศอีก ที่ประเทศญี่ปุ่น เมื่อวันที่ 10 มิถุนายน พ.ศ. 2558 ปฐมสิทธิ์แพ้คะแนน ฮิระชิ อะมะกะสะ นักมวยเจ้าถิ่น ในการชกกำหนด 10 ยก ร่วมรายการเดียวกับ ไมค์ พ.ธวัชชัย ชกเพือ่คัดเลือกตัวไปชิงแชมป์โลกรุ่นซูเปอร์ฟลายเวท สหพันธ์มวยนานาชาติ (IBF) กับ ชิโงะ วะเกะ นักมวยชาวญี่ปุ่น
หลังจากแพ้ครั้งนั้น ในวันที่ 12 สิงหาคม พ.ศ. 2558 ซึ่งตรงกับวันเฉลิมพระชนมพรรษาสมเด็จพระนางเจ้าสิริกิติ์ พระบรมราชินีนาถ และ วันแม่แห่งชาติ ปฐมสิทธิ์เอาชนะคะแนนนักมวยชาวฟิลิปปินส์ สามารถคว้าแชมป์ IBF Pan Pacific ในรุ่นเฟเธอร์เวทมาครองได้ ที่มณฑลพิธีท้องสนามหลวง แขวงพระบรมมหาราชวัง เขตพระนคร กรุงเทพมหานคร
โหมี ชหางคีร์ ภาภา
โหมี ชหางคีร์ ภาภา, (होमी जहांगीर भाभा, อักษรโรมัน: Homi Jehangir Bhabha, 30 ตุลาคม 1909 – 24 มกราคม 1966) เป็นนักฟิสิกส์นิวเคลียร์ชาวอินเดีย ผู้อำนวยการคนแรกและศาสตราจารย์ด้านฟิสิกส์ประจำสถาบันวิจัยพื้นฐานตาตา (TIFR) เขาได้รับการขนานนามให้เป็น "บิดาแห่งโครงการปรมาณูอินเดีย" ภาภายังเป็นผู้ร่วมก่อตั้งของศูนย์พลังงานปรมาณูตรอมเบย์ (Atomic Energy Establishment Trombay; AEET) ที่ซึ่งปัจจุบันเปลี่ยนชื่อใหม่เป็นศูนย์วิจัยปรมาณูภาภา ทั้ง TIFR และ AEET ล้วนเป็นจุดเริ่มต้นสำคัญของการพัฒนาอาวุธนิวเคลียร์ของอินเดีย
ภาภาเสียชีวิตจากเหตุแอร์อินเดียเที่ยวบินที่ 101 ตกในปี 1966 สิริอายุได้ 56 ปี
อาชีพการงาน
ภาภากลายมาเป็นที่รู้จักในระดับนานาชาติหลังสามารถคำนวณความน่าจะเป็นของการกระจายของโพสิตรอนด้วยอิเล็กตรอน (probability of scattering positrons by electrons) หรือที่ในปัจจุบันเรียกว่าการกระเจิงแบบภาภา นอกจากนี้เขายังมีส่วนร่วมอย่างมากในการศึกษาค้นคว้าถึงการกระเจิงคอมป์ตัน, กระบวนการอาร์ และการพัฒนาสาขาวิชาฟิสิกส์นิวเคลียร์ เขาได้รับรางวัลปัทมภูษาณจากรัฐบาลอินเดียในปี 1954 และต่อมายังดำรงตำแหน่งเป็นที่ปรึกษาวิทยาศาสตร์แก่คณะรัฐมนตรีของอินเดีย และยังมีส่วนสำคัญมากให้วิกรม สรภาอี จัดตั้งคณะกรรมการการวิจัยอวกาศแห่งชาติอินเดีย
การเสียชีวิต
ภาภาเสียชีวิตขณะโดยสารแอร์อินเดียเที่ยวบิน 101 ซึ่งตกใกล้กับเขามงต์บลังก์ในวันที่ 24 มกราคม 1966 ขณะกำลังมุ่งหน้าไปเวียนนา ประเทศออสเตรีย เพื่อเข้าร่วมการประชุมขององค์การพลังงานปรมาณูนานาชาติ เหตุผลทางการของอุบัติเหตุการบินนี้คือการสื่อสารคลาดเคลื่อนระหว่างท่าอากาศยานเจนีวากับนักบิน ทำให้ทราบตำแหน่งของอากาศยานผิดพลาดและชนเข้ากับภูเขาในที่สุด
มีการตั้งทฤษฎีจำนวนมากว่าถึงความเป็นไปได้ที่เหตุเครื่องบินตกครั้งนี้มาจากการมีส่วนร่วมของซีไอเอโดยพุ่งเป้าไปที่ภาภา เพื่อทำให้โครงการนิวเคลียร์ของอินเดียต้องชะงัก เกรกอรี ดักลาส (Gregory Douglas) นักทฤษฎีสมคบคิด และผู้ปฏิเสธการฆ่าล้างเผ่าพันธุ์ชาวยิวของฮิตเลอร์ อ้างว่าได้สื่อสารทางโทรศัพท์กับอดีตเจ้าหน้าที่ซีไอเอ รอเบิร์ท คราวลีย์ ในปี 1993 และตีพิมพ์บทสนทนานี้เป็นหนังสือ Conversations with the Crow ในปี 2013 ในหนังสือนี้ ดักลาสเขียนว่าคราวลีย์ระบุว่าซีไอเอเป็นผู้รับผิดชอบการลอบสังหารภาภา เช่นเดียวกับนายกรัฐมนตรีอินเดีย ลาล พหาทูร ศาสตรี ในปี 1966 ห่างกันเพียงสิบสามวัน โดยมีจุดหมายเพื่อยับยั้งโครงการนิวเคลียร์ของอินเดีย
ประเทศไทยใน พ.ศ. 2393
เหตุการณ์ที่เกิดขึ้นใน พ.ศ. 2393 (ค.ศ. 1850) ในประเทศไทย เป็นปีที่ 69 แห่งกรุงรัตนโกสินทร์ และเป็นปีที่ 27 ในรัชสมัยของพระบาทสมเด็จพระนั่งเกล้าเจ้าอยู่หัว และนับเป็นปี จ.ศ. 1211 (1 มกราคม - 13 มีนาคม) และ 1212 (14 มีนาคม - 31 ธันวาคม) ในแบบปัจจุบัน
ประเทศไทยใน พ.ศ. 2392
เหตุการณ์ที่เกิดขึ้นใน พ.ศ. 2392 (ค.ศ. 1849) ในประเทศไทย เป็นปีที่ 68 แห่งกรุงรัตนโกสินทร์ และเป็นปีที่ 26 ในรัชสมัยของพระบาทสมเด็จพระนั่งเกล้าเจ้าอยู่หัว และนับเป็นปี จ.ศ. 1210 (1 มกราคม - 23 มีนาคม) และ 1211 (24 มีนาคม - 31 ธันวาคม) ในแบบปัจจุบัน
พระยาสุรินทราชา
พระยาสุรินทรราชา เป็นบรรดาศักดิ์ อาจหมายถึง
ประเทศบัลแกเรียในโอลิมปิกฤดูร้อน 2024
นักกีฬา
รายการต่อไปนี้เป็นจำนวนผู้เข้าแข่งขันในครั้งนี้
ประเทศอิตาลีในโอลิมปิกฤดูร้อน 2024
นักกีฬา
รายการต่อไปนี้เป็นจำนวนผู้เข้าแข่งขันในครั้งนี้ โปรดทราบว่าจะไม่นับนักกีฬาสำรองในกีฬาฮอกกี้ ฟุตบอล และแฮนด์บอล:
อูราโนซอรัส
อูราโนซอรัส (Ouranosaurus) ชื่อของมันมีความหมายว่า กิ้งก่าผู้กล้าหาญ ตรงกลางที่หลังมีกระดูกที่เหมือนกับหนามโผล่ขึ้นมาเรียงเป็นแถวและมีหนังห่อหุ้มอยู่ เหมือนพวกสไปโนซอริดซ์ แต่กลับเป็นพวกอิกัวโนดอน ครีบนี้มีหน้าที่ปรับอุณภูมิของร่างกาย ขนาด 7 เมตร อยู่ในยุคครีเทเชียสตอนต้น เมื่อประมาณ 110 ล้านปีก่อน พบที่ทวีปแอฟริกาเป็นเหยื่อที่ล่าง่ายๆของสไปโนซอรัสที่ยาว 17 เมตร
ประเทศไทยใน พ.ศ. 2387
เหตุการณ์ที่เกิดขึ้นใน พ.ศ. 2387 (ค.ศ. 1844) ในประเทศไทย เป็นปีที่ 63 แห่งกรุงรัตนโกสินทร์ และเป็นปีที่ 21 ในรัชสมัยของพระบาทสมเด็จพระนั่งเกล้าเจ้าอยู่หัว และนับเป็นปี จ.ศ. 1205 (1 มกราคม - 18 มีนาคม) และ 1206 (19 มีนาคม - 31 ธันวาคม) ในแบบปัจจุบัน
ประเทศไทยใน พ.ศ. 2379
เหตุการณ์ที่เกิดขึ้นใน พ.ศ. 2379 (ค.ศ. 1836) ในประเทศไทย เป็นปีที่ 55 แห่งกรุงรัตนโกสินทร์ และเป็นปีที่ 13 ในรัชสมัยของพระบาทสมเด็จพระนั่งเกล้าเจ้าอยู่หัว และนับเป็นปี จ.ศ. 1197 (1 มกราคม - 17 มีนาคม) และ 1198 (18 มีนาคม - 31 ธันวาคม) ในแบบปัจจุบัน
แฮนนา-บาร์เบรา
บริษัทแฮนนา-บาร์เบราโพรดักชันส์ (Hanna-Barbera Productions, Inc.) เป็นบริษัทแอนิเมชันสัญชาติอเมริกัน ก่อตั้งเมื่อ ค.ศ. 1957 โดยผู้สร้างทอมแอนด์เจอร์รี่ และอดีตผู้กำกับของเมโทร-โกลด์วิน-เมเยอร์ วิลเลียม แฮนนา และโจเซฟ บาร์เบรา
แฮนนา-บาร์เบรามีชื่อเสียงในวงการภาพยนตร์แอนิเมชันทางโทรทัศน์ของสหรัฐมากว่า 4 ทศวรรษ ภายหลังรวมเป็นส่วนหนึ่งของวอร์เนอร์บราเธอส์แอนิเมชันเมื่อ ค.ศ. 1996 และการ์ตูนเน็ตเวิร์กสตูดิโอส์หลังจากที่วิลเลียม แฮนนาเสียชีวิตเมื่อ ค.ศ. 2001
ประเทศนิวซีแลนด์ในโอลิมปิกฤดูร้อน 2024
ประเทศนิวซีแลนด์ มีกำหนดจะแข่งขันในโอลิมปิกฤดูร้อน 2024 ที่ปารีส ตั้งแต่วันที่ 26 กรกฎาคม ถึง 11 สิงหาคม พ.ศ. 2567 โดยจะเข้าร่วมโอลิมปิกฤดูร้อนเป็นครั้งที่ 25 ของประเทศในฐานะประเทศเอกราชในโอลิมปิกฤดูร้อน ซึ่งเปิดตัวครั้งแรกที่เมืองแอนต์เวิร์ป ค.ศ. 1920 และเข้าแข่งขันในทุกครั้ง
นักกีฬา
รายการต่อไปนี้เป็นจำนวนผู้เข้าแข่งขันในครั้งนี้
ประเทศญี่ปุ่นในโอลิมปิกฤดูร้อน 2024
ประเทศญี่ปุ่น มีกำหนดจะแข่งขันในโอลิมปิกฤดูร้อน 2024 ที่ปารีส ตั้งแต่วันที่ 26 กรกฎาคม ถึง 11 สิงหาคม พ.ศ. 2567 นักกีฬาชาวญี่ปุ่นได้เข้าร่วมแข่งขันกีฬาโอลิมปิกฤดูร้อนทุกครั้งตั้งแต่ปี ค.ศ. 1912 เป็นต้นมา ยกเว้นสองครั้ง ได้แก่ โอลิมปิกฤดูร้อน 1948 ที่ลอนดอน ซึ่งพวกเขาไม่ได้รับเชิญเนื่องจากประเทศมีบทบาทในสงครามโลกครั้งที่สองและโอลิมปิกฤดูร้อน 1980 ที่กรุงมอสโก ซึ่งเป็นส่วนหนึ่งของการคว่ำบาตรที่นำโดยสหรัฐ
นักกีฬา
รายการต่อไปนี้เป็นจำนวนผู้เข้าแข่งขันในครั้งนี้
เอสตาดิโอเมโตรโปลิตาโน (มาดริด)
เอสตาดิโอเมโตรโปลิตาโน (Estadio Metropolitano) หรือชื่ออย่างเป็นทางการว่า ซิบิตัสเมโตรโปลิตาโน (Cívitas Metropolitano) ตามชื่อผู้สนับสนุน เป็นสนามฟุตบอลในกรุงมาดริด ประเทศสเปน เป็นสนามเหย้าของสโมสรอัตเลติโกเดมาดริด เริ่มใช้ในฤดูกาล 2017–2018
ประวัติ
เอสตาดิโอเมโตรโปลิตาโนเดิมมีชื่อว่า "สนามกีฬาแคว้นมาดริด" เริ่มก่อสร้างเมื่อ พ.ศ. 2533 ในฐานะส่วนหนึ่งของแผนการเป็นเจ้าภาพการแข่งขันกรีฑาชิงแชมป์โลก 1997 แต่ไม่ได้รับเลือก ใช้เวลาก่อสร้างนานถึง 4 ปีจึงเสร็จและเปิดใช้งานอย่างเป็นทางการเมื่อวันที่ 6 กันยายน พ.ศ. 2537 โดยมีความจุ 20,000 ที่นั่ง ต่อมาสนามถูกปิดเพื่อปรับปรุงสำหรับรองรับการเป็นเจ้าภาพโอลิมปิก 2016 แต่กรุงมาดริดก็ไม่ได้รับเลือกอีกเช่นกัน ใน พ.ศ. 2556 อัตเลติโกเดมาดริดได้ซื้อและเข้าปรับปรุงสนามโดยขยายความจุเป็น 66,703 ที่นั่ง และลงเล่นนัดแรกเมื่อวันที่ 16 กันยายน พ.ศ. 2560 สนามแห่งนี้เป็นสถานที่จัดการแข่งขันฟุตบอลยูฟ่าแชมเปียนส์ลีก ฤดูกาล 2018–19 รอบชิงชนะเลิศ
เอดับเบิลยูเอ เวิลด์แทกทีม แชมเปียนชิพ
เอดับเบิลยูเอ เวิลด์แทกทีม แชมเปียนชิพ เป็นเข็มขัดแชมป์ประเภทแทกทีมของ American Wrestling Association ก่อตั้งขึ้นเมื่อปี ค.ศ. 1960 และสิ้นสุดลงในปี ค.ศ. 1991
ประวัติการครองแชมป์
†There are no records of the day the reign began, only the month so the first day of the month is counted.
††There are no records of the day the reign ended, only the month so the first day of the month is counted.
ประเทศนอร์เวย์ในโอลิมปิกฤดูร้อน 2024
ประเทศนอร์เวย์ มีกำหนดจะแข่งขันในโอลิมปิกฤดูร้อน 2024 ที่ปารีส ตั้งแต่วันที่ 26 กรกฎาคม ถึง 11 สิงหาคม พ.ศ. 2567 นักกีฬาชาวนอร์เวย์ได้เข้าร่วมการแข่งขันกีฬาโอลิมปิกฤดูร้อนทุกครั้ง ยกเว้น 2 ครั้ง ได้แก่ โอลิมปิกฤดูร้อน 1904 มีนักกีฬาเข้าร่วมเพียงเล็กน้อยที่เซนต์หลุยส์และ โอลิมปิกฤดูร้อน 1980 ที่มอสโก เนื่องจากการสนับสนุนของประเทศในการคว่ำบาตรที่นำโดยสหรัฐ
นักกีฬา
รายการต่อไปนี้เป็นจำนวนผู้เข้าแข่งขันในครั้งนี้
ฮิ
ひ ในตัวอักษรฮิระงะนะ หรือ ヒ ในตัวอักษรคะตะกะนะ, คือหนึ่งในตัวอักษณคะนะของญี่ปุ่น
ประเทศสเปนในโอลิมปิกฤดูร้อน 2024
ประเทศสเปน มีกำหนดจะแข่งขันในโอลิมปิกฤดูร้อน 2024 ที่ปารีส ตั้งแต่วันที่ 26 กรกฎาคม ถึง 11 สิงหาคม พ.ศ. 2567 นักกีฬาชาวสเปนได้เข้าร่วมการแข่งขันกีฬาโอลิมปิกฤดูร้อนทุกครั้งตั้งแต่ปี ค.ศ. 1920 เป็นต้นมา ยกเว้นสองครั้ง ได้แก่ โอลิมปิกฤดูร้อน 1936 ที่นาซีเยอรมนีเนื่องจาก สงครามกลางเมืองของประเทศและการแข่งขันกีฬาโอลิมปิกฤดูร้อน 1956 ที่เมลเบิร์น เป็นการประท้วงต่อต้านโซเวียตบุกฮังการี
ประเทศสวิตเซอร์แลนด์ในโอลิมปิกฤดูร้อน 2024
นักกีฬา
รายการต่อไปนี้เป็นจำนวนผู้เข้าแข่งขันในครั้งนี้
แอร์โครยอ
แอร์โครยอ (고려항공, โครยอฮังกง; ชื่อเดิมคือ โชซ็อนมินฮัง (조선민항)) เป็นสายการบินประจำชาติของประเทศเกาหลีเหนือ ดำเนินการโดยรัฐบาล มีศูนย์บัญชาการในเขตซูนัน กรุงเปียงยาง และมีฐานการบินหลักอยู่ที่ ท่าอากาศยานนานาชาติเปียงยางซูนัน (IATA: FNJ) โดยให้บริการเที่ยวบินประจำและเที่ยวบินพิเศษไปยังจุดหมายปลายทางในทวีปเอเชียและยุโรป
แอร์โครยอ มีสำนักงานสายการบินในกรุงปักกิ่ง กับนครเฉิ่นหยาง ประเทศจีน, นครวลาดีวอสตอค ประเทศรัสเซีย, กรุงเทพมหานคร ประเทศไทย และกรุงเบอร์ลิน ประเทศเยอรมนี และมีสำนักงานขายในกรุงโตเกียว ประเทศญี่ปุ่น, กัวลาลัมเปอร์ ประเทศมาเลเซีย, ประเทศสิงคโปร์, กรุงไทเป ประเทศไต้หวัน, เขตบริหารพิเศษฮ่องกง, ประเทศคูเวต, ประเทศอิตาลี, ประเทศออสเตรีย และประเทศเยอรมนี
การก่อตั้ง
แอร์โครยอ ก่อตั้งครั้งแรกภายใต้ชื่อ โซเกา (การบินโซเวียต-เกาหลีเหนือ) ในปี ค.ศ. 1950 เพื่อเชื่อมต่อระหว่างกรุงเปียงยาง ประเทศเกาหลีเหนือ กับกรุงมอสโก ประเทศรัสเซีย แต่การบริการได้หยุดชะงักลงช่วงหนึ่งระหว่างสงครามเกาหลี จนต่อมาในปี ค.ศ. 1953 สายการบินได้กลับมาเปิดใหม่อีกครั้งในชื่อ ยูแคมปส์ (เปลี่ยนชื่อใหม่เป็น กรมการบินพลเรือนเกาหลี (CAAK) ในคริสต์ทศวรรษ 1970) เริ่มเปิดให้บริการเที่ยวบินวันที่ 21 กันยายน ค.ศ. 1955 และถูกแทนที่ภายใต้การควบคุมของกรมการบินพลเรือนเกาหลี (CAAK) ได้ให้บริการเครื่องบิน ลิซูโนฟ ลิ-2, อานโตนอฟ อาน-2 และอิลยูชิน อิล-12 ส่วนเครื่องบินเทอร์โบ อิลยูชิน อิล-14 และอิลยูชิน อิล-18 ก็ได้ถูกนำเข้ามาเพิ่มในคริสต์ทศวรรษ 1960